Perjantai 13.

Perjantai 13. päivä on yleisen taikauskoisen käsityksen mukaan epäonnen päivä. Se on ilmeisesti lähtöisin kahdesta erillisestä taikauskoisesta käsityksestä: perjantai on huonon onnen päivä ja 13 huonon onnen luku. Jossain vaiheessa nämä kaksi näkemystä ovat sulautuneet yhteen. Sanonnan käyttö tunnetaan 1800-luvun lopulta alkaen. Yleiseksi uskomus on tullut vasta 1900-luvulla,Emery minkä on väitetty johtuneen Thomas Lawsonin vuonna 1907 julkaisemasta romaanista Friday the Thirteenth. Perjantai 13. päivän pelkoa kutsutaan paraskevidekatriafobiaksi. == Legenda perjantaista 13. päivästä ja temppeliherroista == Erään tarinan mukaan päivä olisi saanut merkityksensä kun Ranskan kuningas Filip IV Kaunis vangitutti Temppeliherrain ritarikunnan jäsenet. Kuningas oli lähettänyt kaikkiin kaupunkeihin, joissa temppeliherroja oleskeli, kirjeen, joka oli sallittua avata vasta 13. lokakuuta 1307. Kirjeessä kuningas syytti temppeliherroja saatananpalvonnasta. Temppeliherrat vangittiin ja poltettiin roviolla. == Ajankohta == Aina kun kuukauden ensimmäinen päivä on sunnuntai, on 13. päivä perjantai. Näin sattuu joka vuosi ainakin kerran. Enimmillään niin voi sattua kolme kertaa vuodessa (helmi-, maalis- ja marraskuussa tai karkausvuosina tammi-, huhti- ja heinäkuussa). Gregoriaanisessa kalenterissa vuoden päivät sattuvat joka 400. vuosi samoille viikonpäiville. Voidaan osoittaa, että 400 vuoden kuluessa kuukauden 13. päivä sattuu perjantaiksi hieman useammin (688 kertaa) kuin millekään muulle viikonpäivälle. Taulukossa vuosien 2000–2032 perjantain 13. päivän ajankohdat: Menneet: Vuosi Kuukausi Viikko 2000 lokakuu 41 2001 huhtikuu 15 2001 heinäkuu 28 2002 syyskuu 37 2002 joulukuu 50 2003 kesäkuu 24 2004 helmikuu 7 2004 elokuu 33 2005 toukokuu 19 2006 tammikuu 2 2006 lokakuu 41 2007 huhtikuu 15 2007 heinäkuu 28 2008 kesäkuu 24 2009 helmikuu 7 2009 maaliskuu 11 2009 marraskuu 46 2010 elokuu 32 2011 toukokuu 19 2012 tammikuu 2 2012 huhtikuu 15 2012 heinäkuu 28 2013 syyskuu 37 2013 joulukuu 50 2014 kesäkuu 24 2015 helmikuu 7 2015 maaliskuu 11 2015 marraskuu 46 2016 toukokuu 19 2017 tammikuu 2 2017 lokakuu 41 2018 huhtikuu 15 2018 heinäkuu 28 2019 syyskuu 37 2020 maaliskuu 11 2020 joulukuu 50 2020 marraskuu 46 2021 elokuu 32 2022 toukokuu 19 2023 tammikuu 2 2023 lokakuu 41 2024 syyskuu 37 2024 Tulevat: Vuosi Kuukausi Viikko 2024 joulukuu 50 2025 kesäkuu 24 2026 helmikuu 7 2026 maaliskuu 11 2026 marraskuu 46 2027 elokuu 32 2028 lokakuu 41 2029 huhtikuu 15 2029 heinäkuu 28 2030 syyskuu 37 2030 joulukuu 50 2031 kesäkuu 24 2032 helmikuu 7 2032 elokuu 33 ==Tapahtumia== * Perjantaina 13. marraskuuta 1970 osui 161 km/h (100 mph) puhaltanut trooppinen hirmumyrsky (Bholan sykloni) tiheään asutulle Gangesin suistomaalle Itä-Pakistanissa (nykyisessä Bangladeshissa), surmaten arviolta 500 000 ihmistä. Kyseessä oli 20. vuosisadan pahin trooppisen hirmumyrskyn aiheuttama onnettomuus. * Perjantaina 13. lokakuuta 1972 sattui Andien lento-onnettomuus. * Perjantaina 13. tammikuuta 2012 tapahtui Costa Concordian karilleajo. * Perjantaina 13. joulukuuta 2013 Suomessa riehui Seija-myrsky. * Perjantaina 13. marraskuuta 2015 tapahtuivat Isis-järjestön terrori-iskut Pariisissa. == Lähteet == * === Viitteet === == Aiheesta muualla == Luokka:Taikausko Luokka:Numeroihin liittyvä taikausko